**7-АПТА**

Лексикалық тақырыбы: **Болашақта қандай мамандықтар сұранысқа ие болады?**

Грамматикалық тақырып: **Жай сөйлем. Сұрау мәнді сөйлем.**

**Жай сөйлем** — бір не бірнеше сөз бен сөз тіркестерінен құралып, тиянақты бір ғана ойды білдіретін сөйлем. Жай сөйлемнің негізгі ерекшелігі — құрамындағы сөздер өзара бір-бірімен семантикалық бірлікте болады, екпін тұтастығы, сөздердің орын тәртібі сақталады.

**Жай сөйлем** құрамы мен құрылысына қарай бірнеше түрге бөлінеді. Сөйлемде тұрлаусыз мүшелердің болу, болмауына қарай жалаң сөйлем және жайылма сөйлем болып бөлінеді.

**Сөйлем айтылу мақсаты мен интонациясына қарай *хабарлы, сұраулы, бұйрықты және лепті сөйлем*болып бөлінеді.**

|  |
| --- |
| **Хабарлы сөйлем** — айтылу мақсаты хабарлау, суреттеу, баяндауды білдіретін сөйлемнің түрі. |

|  |
| --- |
| **Бұйрықты сөйлем** — біреуге бұйыру, тілек – өтініш ету мақсатында айтылған сөйлем. Бұйрықты сөйлемде интонация біркелкі бола бермейді: бірде хабарлы сөйлем интонациясымен айтылса, бірде лепті сөйлем интонациясымен айтылады да, соған сәйкес сөйлем соңында нүкте(.) я леп белгісі(!) қойылады. |

|  |
| --- |
| **Лепті сөйлем** — айтушының көңіл күйін (қуану, ренжу, зеку, алу, өкіну т.б.) білдіретін сөйлем. Лепті сөйлем ерекше әуенмен айтылып, дауыс ырғағы сөйлем соңында да көтеріңкі қалыпта болады. |

**Сұраулы сөйлем** деп біреу я бірдеме жайында білу мақсатымен сұрай айтылған сөйлемді атаймыз. Сұраулы сөйлем соңына сұрау белгісі қойылады.

### **Сұраулы сөйлемнің жасалуы**

1. сұраулы сөйлемдер [сұрау есімдігі](https://kk.wikipedia.org/wiki/%D0%95%D1%81%D1%96%D0%BC%D0%B4%D1%96%D0%BA" \o "Есімдік) қатысуы арқылы айтылады;
2. сұраулық мағына **ма (ме), ба (бе), па (пе)** және **ше** деген [сұраулық шылаулардың](https://kk.wikipedia.org/wiki/%D0%A8%D1%8B%D0%BB%D0%B0%D1%83) қатысуы арқылы да білдіріледі; Мысалы: Бәсекеге қабілетті әрі білікті кадрлар даярлау маңызды ма?
3. сұраулық мағына кейде **ғой, -ау** [шылаулары](https://kk.wikipedia.org/wiki/%D0%A8%D1%8B%D0%BB%D0%B0%D1%83) мен **болар, шығар, қайтеді** деген [көмекші сөздердің](https://kk.wikipedia.org/w/index.php?title=%D0%9A%D3%A9%D0%BC%D0%B5%D0%BA%D1%88%D1%96_%D1%81%D3%A9%D0%B7&action=edit&redlink=1) және **ә** деген [одағайдың](https://kk.wikipedia.org/wiki/%D0%9E%D0%B4%D0%B0%D2%93%D0%B0%D0%B9) қатысуы арқылы беріледі; Мысалы: Сен дәрігер болам деп едің –ау, ә?; Оның өзің таңдап көрсек қайтеді?.
4. сұраулық мағына сұрау дауыс ырғағының өзі арқылы да беріледі.

Сұраулы сөйлемдер негізгі сұрақты, жетек сұрақты, анықтауыш сұрақты білдіреді.

**1-тапсырма**. **Сіздің ойыңызша болашақта қандай мамандықтар сұранысқа ие болады? Сызба арқылы айтып шығыңыз.**

**2-тапсырма. Төменде берілген сөздермен жай сөйлем және сұраулы сөйлем құрастырыңыз.**

Заман, болашақ, мамандық, адам, сала.

**BOOK13-тапсырма. Оқылым.**

# **Болашақта қандай мамандықтар жоғары сұранысқа ие болады?**

Әлем көз ілеспес жылдамдықпен өзгеріп жатыр. Заман талабына сай кей мамандықтар да еңбек нарығында жоғалуы мүмкін. Мысалы, Стратегиялық бастамалар агенттігі келер онжылдықта жойылатын мамандықтардың тізімін жасапты. Сол тізімде кітапханашы, турагенттік қызметі, лектор, лифтер, билет сатушы, тігінші мамандықтары бар. Еңбек нарығындағы жаңа өзгерістер елімізге де келе жатқанын осы жылдың сәуір айында Елбасы Нұрсұлтан Назарбаев зиялы қауым өкілдерімен кездесуінде айтты. Сондықтан еліміз үшін білімді, бәсекеге қабілетті әрі білікті кадрлар даярлау – маңызды міндеттердің бірі.

Қазақстанның үшінші жаңғыруы төртінші өндірістік революцияға сәйкес келді. Ал аталмыш революция кейбір мамандықтардың мазмұнын өзгертуде. Мысалы, болашақта олардың кейбірі жойылып, оның орнына жаңасы келуі мүмкін. Бұл өзгерістер қоғамның көптеген саласына әсер етеді. Ол – еңбек нарығы, қоғам, саяси жүйелер, технологиялық құрылым және т.б салалар. Тәжірибелі сарапшылар 2025 жылы сервистік және дербес робот техникасына қызмет көрсету саласына сұраныс артады деп болжап отыр. Демек осы салаға алдағы уақытта 15 мың маман қажет. Ал 2025 жылы жоғары сұранысқа ие мамандықтардың бірі – робот техникасының программистері болады. Ал жаңа мамандықтарды бүгіннен бастап меңгеру қажет. Өйткені, мектеп кезінде оқушылардың инженерлік дағдыларын қалыптастыру өте маңызды.

Қазіргі таңда әлемде «Жаңа мамандықтар атласы» өте танымал. Оны Ресейдің стратегиялық бастамалар агенттігі мен мәскеулік «Сколково» басқару мектебі жасады. Молекулярлы диетолог, киберпротез жасаушы, ГМО-агроном, энергия құралдарының дизайнері, интеллектуалды энергия торабының жүйелік инженері, ақылды жолдар құрылысшысы, космостық туризм менеджері, космос жолын жөндеуші-инженер, роботтарды басқаратын нейроинтерфейстер жобалаушысы, интеллектуалды меншікті бағалаушы, электронды киімдер рецептісінің программисі және т.б. Бұл – жаңа ғасырда сұранысқа ие болатын мамандықтар тізімі. Сонымен қатар бұл кәсіптерді біздің балаларымыз меңгеруі қажет

Еңбек нарығы адам баласынан жүйелі ойлауды, салааралық коммуникацияны, жобаларды басқаруды, компьютерлік бағдарламалар даярлау, көп тілде сөйлеу және көпмәдениеттілікті, көркем еңбек пен клиенттің қажеттіліктерін өтейтін дағдыларын талап етуде. Әрине, білім адам өмірінде басты рөлді атқара береді. Сонымен қатар қазіргі таңда пәнаралық жан-жақты білім, білік және дағдыларды жетілдірудің де маңызы артып отыр.

***Baq.kz сайты***

**4-тапсырма**. **Сұрақтарға жауап беріңіз.**

**?**

1.Жаксы  маман иесі болу үшін не қажет?

2.Қазіргі заман талабына сай, дамыған елдің маманы болу үшін не қажет деп ойлайсың?

3.Мамандық таңдауға қандай факторлар әсер етеді?

4.Өз мамандығыңның шебері болу үшін адам өзін – өзі қалай дайындауы керек? Әрқайыссыңыз өз мамаңдықтарыныз жөнінде айтып өтсеңіз.

5. Мамандық таңдауда ең бастысы қабілет пе, дарын ба, әлде мамандықтың қоғамдағы беделі ме?

6. Еңбек нарығындағы бақталастық туралы не білесіз? Сіздің мамандығыңыз нарық заманындағы бақталастыққа төтеп бере ала ма?

7. Сіздердің мамандықтарыңыз жүрек қалауымен таңдалды ма?

****

**5-тапсырма. Қызықты сұрақ.**

1. Сессия уақыты. Емтихан жүріп жатыр. Мұғалім тым қатал. Сенің ең жақын досың қолындағы билетінің жауабын білмейтінің ыммен түсіндірді. Сен бұл сұрақты білесің. Бұл жағдайда сен досыңа қалай көмектесесің.
2. Сенің таңдаған мамандығың досыңа ұнайды. Бірақ досыңның денсаулығы жарамайды. Досыңның ата-анасы соған ренжиді. Сенің әрекетің?

**TBLTALK6-тапсырма. Жай сөйлем мен сұрау мәнді сөйлемнің айырмашығын тауып, кестені толтырыңыз.**

|  |  |
| --- | --- |
| **Жай сөйлем** | **Сұрау мәнді сөйлем** |
|  |  |
|  |  |
|  |  |
|  |  |
|  |  |
|  |  |

**7-тапсырма. “Ең ,ең жақсы “ойыны.**

Ең,ең ақшасы көп…..

Ең ,ең жасыл…..

Ең,ең тәтті….

Ең,ең күлкілі…..

Ең,ең жауапты………

Ең,ең салмақты……

Ең,ең қарым қатнасы күшті…..

**NOTEPAD2**

**8-тапсырма. Мәтінді көшіріп жазып, қарамен жазылған тіркестерге сұрақ қойыңыз.**

**Қазаққа қажет мамандық** Сарапшы мамандардың пікірінше бүгінгі күнде маркетолог, web-дизайнер, химик, ақпараттық технолог, **өнеркәсіп саласы** мамандары жетіспейді. Ал астрофизик, астроном сынды ғарыш саласы мамандары мен механик, картогроф, геодезист мамандығына еліміз аса зәру. Бұл **мамандықты таңдаушылар** қатары жоқтың қасы болса, қажеттілік жылдан-жылға артып келеді.  
 Күннен-күнге заманауи технологиялардың сан түрі шығарылып жатыр. Қазір кезінде арман болған «айшылық алыс жерлерден жылдам хабар алу да» таңсық емес. Адамзат жеті қат көкті де, жерді де зерттеп-зерделеді. Ғаламат ғарышқа да табан тіреді. Яғни төрткүл әлем техникаға телмірген заман болды. Осыған орай еліміз де ел экономикасының басты бағдары болып отырған мұнай-газ және энергетикалық салаға баса назар аударып отыр. Бірақ бір «әттеген-айы» бұл мамандыққа деген **сұраныстың артуы** жоғары болғанымен, оған жастардың қызығушылығы төмен. Әдебиет пен тарих сынды гуманитарлық пәндерден алдына жан салмайтын оқушылардың көпшілігі физика мен химияға кел­генде амалсыз тосылып қалады. Оған ұлттық бірыңғай тест барысындағы көрсеткіштер куә бола алады. Жапония, Корея, Қытай сынды Азия елдерінде сол техниканың небір түрлері жасалады. «Менделеев кестесіндегі элементтердің бәрі біздің жерімізде бар» деп кеуде кере мақтанғанымызбен, оларды игеруге келгенде өзгелермен иық тірестіре алмаймыз. Ал жоғарыда аталған елдерде, байқап қарасақ, қазба байлық та шамалы ғана. Бірақ олар тыңнан түрен салып, әлем елдерінің алдыңғы қатарына шықты.  
Елбасының **нанотехнологиялық орталықтар** мен зерттеу институттарын қалай болғанда да да­мы­ту керектігін айтқаны белгілі. Ал бұл саланы да­мытсақ**, химиялық биология**, биотехнология сынды ғылымдардың да дамуына мүмкіндік туады. Еліміздің облыстарындағы комбинаттар мен ****зауыттар 5400 техникалық мамандыққа зәру екен.

**9-тапсырма.**

А) Мәтіннен мамандық атауларын жазып шығыңыз.

Ә) Мәтіннен жақты, жақсыз сөйлемдерді теріп жазыңыз.

Б) Асты сызылған сөздердің мағынасын ашып, сипаттама беріңіз.

****

**10-тапсырма. Көп нүктенің орнына тиісті сөздерді қойып көшіріңіз.**

Мамандық- ........ өмір сүру көзі болып табылатын және қандай да бір дайындықты, жауапкершілікті талап ететін еңбек ....... маңызды бөлігі. Біреулер үшін – ол ойға алған арманның орындалуы, отбасы ........ жалғастыру, келесі біреулер үшін – жаңалыққа, дербестікке .........., үшінші біреулерге — әйтеуір бір мамандық алу керек болған соң. Мамандық таңдау- тағдырыңды ...... деген сөз. Кейінгі өмірде өкінбейтіндей, өз қабілеті мен бейімділігіне сай кәсіп .... таңдау. Бұл өте жауапкершілікті және маңызды іс.

**11-тапсырма. Мына нақыл сөздерді тыңдап, мәнін ашыңыздар.**

«Мұғалім ісі сырттай қарапайым болғанмен – тарихтағы ең ұлы істің бірі"

Мамандық, ол-біреудің игілігі үшін жұмыс істеу.

Ең қиын мамандық адам болып қалу.

**12-тапсырма. «Бұл кім» кәсіби бағдар ойыны.**

Қазір мен сендерге әртүрлі мамандықтар айтамын, ал сендер секунд ішінде жолдастарыңызға қарап аталған мамандық көбірек кімге үйлесетінін іштей анықтайсыңдар. Сосын не себепті сол адамға таңдағандарыңды және не себепті сол мамандыққа сәйкес келетіндігі туралы өз ойларыңды жеткізесіңдер.

Мұғалім, жүргізуші, дәрігер, тігінші, әнші, журналист, спортшы, програмист, эколог, заңгер.